ସୂଚନା ଥାଉ କି ଗଣତନ୍ତ୍ର ଦିବସ ଅବସରରେ 'କିଷାନ୍ ଗଣତନ୍ତ୍ର ପରେଡ୍'ରେ ଭାଗ ନେବାକୁ ଦେଶର ବିଭିନ୍ନ ସ୍ଥାନରୁ କୃଷକମାନେ ଦିଲ୍ଲୀ ଅଭିମୁଖେ ଯାତ୍ରା କରୁଛନ୍ତି। ପଞ୍ଜାବ, ହରିୟାଣା ଏବଂ ରାଜସ୍ଥାନର ଟ୍ରାକ୍ଟରଗୁଡିକ ଟିକରୀ ସୀମାରେ ପହଞ୍ଚିଛନ୍ତି। ସଂଯୁକ୍ତ କିଷାନ୍ ମୋର୍ଚା କୃଷକମାନଙ୍କୁ ୨୩ ରୁ ୨୬ ଜାନୁଆରି ପର୍ଯ୍ୟନ୍ତ ଏହି ଆନ୍ଦୋଳନରେ ଭାଗ ନେବାକୁ କହିଛି। ସୂଚନା ଥାଉ କି ନଭେମ୍ବର ୨୬ ତାରିଖରୁ କୃଷକମାନେ ଦିଲ୍ଲୀ ସୀମାରେ ବିରୋଧ ପ୍ରଦର୍ଶନ କରୁଛନ୍ତି। କୃଷି ଆଇନକୁ ବିରୋଧ କରି ଆନ୍ଦୋଳନ କରୁଥିବା କୃଷକମାନଙ୍କୁ ଆସନ୍ତା ସାଧାରଣତନ୍ତ୍ର ଦିବସରେ ଦିଲ୍ଲୀରେ ଟ୍ରାକ୍ଟର୍ ପରେଡ୍ କରିବାକୁ ଅନୁମତି ମିଳିଛି।
ଦିଲ୍ଲୀ ପୁଲିସ ୧୦୦ କିମି ଟ୍ରାକ୍ଟର୍ ପରେଡ୍ ପାଇଁ ଅନୁମତି ଦେଇଛି ବୋଲି ଚାଷୀ ନେତାମାନେ କହିଛନ୍ତି। ଅନ୍ୟପକ୍ଷରେ ନୂଆ କୃଷି ଆଇନ ନେଇ ଚାଷୀ ନେତାମାନେ ସରକାରଙ୍କ ପ୍ରସ୍ତାବରେ ରାଜି ନାହାନ୍ତି। ସରକାର ୧୮ ମାସ ପାଇଁ କୃଷି ଆଇନର କାର୍ଯ୍ୟକାରିତା ଉପରେ ରୋକ୍ ଲଗାଇବାକୁ କହିଥିଲେ ସୁଦ୍ଧା ଚାଷୀ ନେତାମାନେ ଏହାକୁ ଗ୍ରହଣ କରିନାହାନ୍ତି। ଚାଷୀମାନେ ଆଇନକୁ ସମ୍ପୂର୍ଣ୍ଣ ପ୍ରତ୍ୟାହାର କରିବାକୁ ଜିଦ୍ରେ ଅଟଳ ରହିଛନ୍ତି।
